ผมมีปัญหาสัก1อาทิตย์ที่ผ่านมานี้ หนังหุ้มปลายอวัยวะเพศของผมมันรัดจนเจ็บอึดอัดคันนิดหน่อย ทั้งๆที่ไม่เคยเป็นมาก่อนและไม่ได้ทำอะไรกับอวัยวะเพศเลยคนับ อยากทราบว่าแนวทางการรักษาเป็นอย่าไร ถ้านอกเหนือจากกานขลิบมีวิธีอื่นไหมครับ ขอบพระคุณล่วงหน้าครับ
สวัสดีค่ะ ในกรณีดังกล่าวมานี้ อาจมีภาวะหนังหุ้มปลายองคชาตตีบ ซึ่งเป็นภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวด หรือทำให้มีแผลหลังมีเพศสัมพันธ์ อาจเป็นข้อบ่งชี้ในการทำการขลิบหนังหุ้มปลาย วิธีอื่นเช่นการใช้ยา อาจบรรเทาการอักเสบและเจ็บปวดได้ชั่วคราว แต่ถ้าไม่ได้ทายา ก็จะกลับมาเป็นอีกแนะนำปรึกษาแพทย์หรือศัลยแพทย์เกี่ยวกับการขลิบหนังหุ้มปลายค่ะ ในขณะนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้า ๆ